**Suspect de iubire**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o zi de iarnă, gri,

Când deabia se mai țin vii

Crengile de prin copaci

Bătute de vânturi reci,

Cânta vesel un mierloi

Ce voia o viață-n doi...

Suspectat de o iubire

Ce-i a inimii sclipire,

Am deschis fereastra, grabnic,

Ca să-l văd pe-acest ispravnic

Ce înfruntă vremea rea

Ca să-și caute perechea!

Dar suspectul de iubire

A zburat înspre pădure

Și-am rămas în iarna rece...

N-am habar ce se petrece!

Zi de iarnă, friguroasă,

Când nu vrei să ieși din casă,

Dar auzi cum strigă-ntruna

Un motan...ce vrea pe una!

Suspectat de o iubire

Ce aduce pomenire

Vieții petrecute-n doi,

Strigătul m-a îndemnat

Să mă uit pe geam de-ndat’...

Dar suspectul de iubire

A fugit pe o cărare

Și nu l-am putut vedea

Dacă-i singur...sau cu ea!

Suspectând că se iubesc

Iarna...când nu e firesc,

Mi-am dat seama că în timp

Nu mai ai un anotimp

Pentru-a inimii menire...

Să bată pentru iubire!